จุ๋ยก้วย เคยทานกันไหมคะ จะทานเป็นของทานเล่นหรือทานให้อิ่มก็ได้อยู่ ด้วยส่วนประกอบไม่มีเนื้อสัตว์เป็นส่วนผสม ช่วงทานเจก็ทานได้สำหรับจุ๋ยก้วย

สั่งจุ๋ยก้วย แบบทานได้เลย แม่ค้าก็จะหยิบตัวแป้งที่เป็นถ้วยๆจากรังถึงร้อนๆ วางในโฟม ก่อนจะตักตัวไชโป๊ววางราดด้านบน แล้วเหยาะซีอิ๊วอีกทีก็เสร็จเรียบร้อย ราคา 30 บาท แม่ค้าบอกว่าอย่าลืมราดพริกน้ำส้มหน่อยจะยิ่งอร่อย ตัวแป้งร้านนี้เนียนมาก เวลาทานกับไชวโป๊วที่รสเค็มๆ หวานๆ มีความเผ็ดของพริกไทยจะกำลังดี ร้านนี้เค้ายังใช้เตาถ่านที่ผัดไชวโป๊วให้ร้อนตลอดเวลาด้วย 

แม่ค้าอัธยาศัยดี มีลูกค้ามาซื้อไม่ขาดสาย ร้านนี้เป็นร้านรถเข็น อยู่หน้าปากซอยภัตตาคารยิ้มยิ้มค่ะ